PLINY: NATURAL HISTORY 



odoris mollissimi gustuque quam minime fervens 

 potiusque lento tepore leniter mordens, colore 

 purpurae, quaeque plurima minimum ponderis faciat, 

 brevi tunicarum fistula atque non fragili. ladam 

 vocant talem barbaro nomine. alia est balsamodes 

 ab odore simili appellata, sed amara ideoque utilior 

 medicis, sicut nigra unguentis. pretia nulli diversiora, 

 optumae in libras X l, ceteris X v. 



98 His adiecere mangones quam Daphnidis vocant, 

 cognominatam isocinnamon, pretiumque ei faciunt 

 X ccc. adulteratur styrace et propter similitudinem 

 corticum laurus tenuissimis surculis. quin et in 

 nostro orbe seritur, extremoque in margine imperii, 

 qua Rhenus adluit, vidi in alveariis apium satam; 

 color abest ille torridus sole, et ob id simul idem 

 odor. 



XLIV. Ex confinio casiae cinnamique et cancamum 

 ac tarum invehitur, sed per Nabataeos Trogodytas, 

 qui consedere ex Nabataeis. 



99 XLV. Eo comportatur et serichatum et gabahum, 

 quae intra se consumunt Arabes nostro orbi tantum 

 nominibus cognita, sed cum cinnamo casiaque 

 nascentia. pervenit tamen ahquando serichatum et 



• Obtained from Vateria Indica of India. 



* These drugs have not been identified. 



70 



